Detroit Lions

Logoer og uniformer

Med unntak av en kort periode hvor laget brukte rødbrun i 1948, bestemt av lagets hovedtrener Bo McMillin (inspirert av hans år som trener ved Indiana University), har Lions sine uniformer for de meste vært like siden laget debuterte i 1930. Designet består av sølvfargede hjelmer og bukser, og enten blå eller hvite trøyer.
Blåfargen Lions bruker i uniformene og logoene er offisielt kjent som "Honolulu blå", som skal være inspirert av fargen på bølgene utenfor kysten av Hawaii. 
Uniformen har gått gjennom mindre endringer gjennom årene, som endringer på det sølvfargede stripemønsteret på ermene og endring av fargene på numrene på trøyene. "TV-numre", et ekstra sett med spillernummer på uniformene som gjør det enklere for kommentatorer å identifisere spillere, ble lagt til på ermene i 1956. Logoen fikk en hvit trim i 1970. I 1998 brukte laget blå bukser med de hvite trøyene sammen med grå sokker, men droppet kombinasjonen etter sesongen. I 2000 ble TV-numrene flyttet fra ermene til skuldrene.
I 1994 brukte alle lagene i NFL throwback-uniformer, og Lions sine var like de som ble brukt i mesterskapssesongen i 1935. Hjelmene og buksene var sølv, trøyene var Honolulu blå med numre i sølv, og hadde ikke TV-numre på ermene. Laget brukte blå sokker med sorte sko. Hjelmene hadde ikke en logo, da hjelmene som ble brukt i 1935 var lagt av lær. Lions brukte også en trøye inspirert av 50-tallet i de tradisjonelle Thanksgiving Day-kampene fra 2001 til 2004, da NFL oppfordret lag til å gjør det.
I 2003 la laget til en sort trim til logoen og skjortene. Ansiktsmaskene ble endret fra blå til sort. I 2005 introduserte laget en alternativ, sort trøye.
I 2008 ble de sorte trøyene droppet til fordel for en throwback-uniform i anledning franchisens 75-årsjubileum. Uniformen ble lagets permanente alternative uniform i 2009, og erstattet da den sorte alternative uniformen. Lions avduket en ny logo og nye uniformer 20. april 2009. Løven på hjelmen hadde fått en manke og klør, og teksten "Lions" hadde blitt modernisert.
1. februar 2017 annonserte Lions en ny teksttype, logo, og at sort skulle fjernes fra lagfargene totalt. Laget kommenterte at de "made it a priority to emphasize our classic color combination of Honolulu blue and silver, which has been synonymous with the Detroit Lions since 1934." Den nye logoen er identisk med den gamle, utenom at den sorte kanten er blitt erstattet med en sølvfarget kant. Lions avduket de nye uniformene 13. april 2017. Lions inkluderte initialene "WCF" på venstre erme som en permanent hyllest til William Clay Ford, som eide laget fra 1963 til han døde i 2014. Dette erstattet også "WCF"-emblemet som var lagt til på venstre bryst etter at Ford døde.

Divisjoner og divisjonsrivaler

Lions har vært i flere divisjoner, og har gått gjennom flere divisjonsrivaler i løpet av sin historie. Deres eldste rivaler er Chicago Bears og Green Bay Packers, som de har vært i divisjon med siden 1933. Minnesota Vikings har vært i samme divisjon som Detroit siden det ble stiftet i 1961. Andre merkbare divisjonsmotstandere var Cleveland/Los Angeles Rams(29 sesonger fra 1937-66, utenom 1943), Tampa Bay Buccaneers (25 sesonger fra 1977-2001), San Francisco 49ers (17 sesonger fra 1950-66), Chicago Cardinals(16 sesonger fra 1933-49, utenom 1944) og Baltimore Colts (14 sesonger fra 1953-66).
Lions har også en sesongoppkjøringsrivalisering med Cleveland Browns, som har fått navnet "Great Lakes Classic". De to lagene har spilt for The Barge Trophy siden 2002. Lions og Browns hadde en solid feide på 50-tallet, da de møttes fire ganger i NFL Championships-kampen (Detroit vant tre av kampene); de har møttes sjeldnere i seriespill etter sammenslåingen av AFL og NFL i 1970 da Browns ble flyttet til American Football Conference.

Radio

Lions' hovedstasjon på radio er WJR 760 AM. Dan Miller er hovedkommentator og Lomas Brown er ekspertkommentator.
Laget flyttet til WJF før 2016-sesongen, etter å ha vært med CBS Radios WXYT-FM i 20 år. Avgjørelsen kom som et resultat av at laget krevde at stasjonen sparket Mike Valenti - som ofte var kritisk til Lions - dersom kontrakten skulle fornyes. En talsperson for CBS Radio sa at de valgte å beholde Valenti for å holde stasjonens integritet ved like.

Sesongoppkjøring

I 2015 tok WJBK over etter WXYZ-TV som Lions sin hovedstasjon for kamper i sesongoppkjøringen. Matt Shepard er hovedkommentator, mens Rob Rubick og Nate Burleson er ekspertkommentatorer og FOX2s Jennifer Hammond er sidelinjereporter. Programmene før og etter kamper er produsert av Fox Sports Detroit, som også sender replays av sendingene.

Seriespill

Kamper i seriespill sendes regionalt på Fox, med unntak av når Lions spiller hjemme mot et AFC-lag, da disse kampene sendes regionalt på CBS. Thanksgiving Day-kamper i Detroit sendes alltid riksdekkende enten på Fox (oddetallsår) eller CBS (partallsår). Detroit Lions var de siste laget som spilte under NBCs Sunday Night Football siden nettverket begynte å sende kampene i 2006 (Lions at Saints den 4. desember 2011 var den første kampen; kamper på søndag kveld sendes på WDIV). Lions sitt offisielle pregame-program er The Ford Lions Report.

Blackouts

Lions sin sesong uten en seier i 2008 og da de gikk 2-14 i 2009, sammen med effekten av den økonomiske krisne i Michigan, førte til at flere kamper ble påvirket av NFLs regler om blackout, da lokale tilhengere ikke kjøpte nok billetter innen 72-timers fristen. I 2008 ble fem av Lions sine seks hjemmekamper ikke utsolgt, hvor kampen på Thanksgiving Day var det eneste unntaket. Det første tilfellet av en blackout i Ford Field, hvor laget da hadde vært i syv år, kom 26. oktober 2008 mot Washington Redskins. De tidligere 50 seriespillkampene på hjemmebane hadde blitt utsolgt. Den andre kampen i 2009-sesongen, hvor Lions avsluttet sin tapsrekke (også mot Washington Redskins) ble påvirket av en lokal blackout, og det samme gjaldt for comeback-seieren mot Cleveland Browns. Lions hadde kun én blackout i 2010, igjen mot Washington Redskins, da Lions vant 37-25. I 2015 gikk NFL derimot bort fra blackout-reglene, som betyr at alle Lions-kamper blir sendt på lokal-TV, uavhengig av billettsalg.
Kamper ble også ofte påvirket av blackouts i Lions sin forrige hjemmebane, Pontiac Silverdome med 80 000 seter, til tross for positive sesonger og suksess samt populære spillere som Barry Sanders.

Cheerleadere

Den 12. juni 2016 annonserte Lions planer om å opprette et offisielt cheerleaderlag for organisasjonen. Laget annonserte også at Rebecca Girard-Smoker, tidligere direktør for dansegruppen Detroit Pistons, skulle være cheerleadernes trener. Dette var første gangen på over 40 år at laget hadde et offisielt cheerleaderlag. Gruppen underholder under kamper, og deltar ved forskjellige arrangementer.